**Farské oznamy**

**6. nedeľa v období cez rok (14.2. 2021)**

|  |  |  |
| --- | --- | --- |
| Pondelok |  |  |
| Utorok |  |  |
| Streda | Popolcová streda, deň pôstu |  |
| Štvrtok | Štvrtok po Popolcovej strede |  |
| Piatok | Piatok po Popolcovej strede |  |
| Sobota | Sobota po Popolcovej strede |  |
| Nedeľa | Prvá pôstna nedeľa | 10.30 online |

Dnes slávime výročný deň zriadenia našej diecézy pápežom Benediktom XVI. (2008). Môžeme v tomto čase zvlášť myslieť na nášho otca biskupa Tomáša.

Popolcovou stredou vstúpime do pôstneho obdobia. Pôst je obdobie, ktoré predchádza a pripravuje na slávenie Veľkej noci. Je časom počúvania Božieho slova a obrátenia, prípravy a pamiatky na krst, zmierenia s Bohom a s bratmi, častejšieho oddávania sa kresťanskému pokániu: modlitbe, pôstu a almužne. Je časom, kedy sú nasledovníci Ježiša Krista pozvaní pristúpiť k sviatosti pokánia a častejšieho sa zjednotenia s Ježišovou bolesťou i modlením sa krížovej cesty.

Popolcová streda je dňom pokánia a pôstu pre celú Cirkev. Veriaci od 14 roku do 60 roku sú povinní zdržať sa mäsa a iba raz za deň sa dosýta najesť a prijať trochu pokrmu ešte dvakrát v priebehu dňa.

Diecézna charita Žilina Vás pozýva do modlitby, pôstu a almužny pre trpiacich. Tradičnú zbierku na Charitu na prvú pôstnu nedeľu rozširujeme o kampaň MOJA ALMUŽNA počas celého pôstu s viacerými možnosťami podpory. Informácie nájdete na www.charitaza.sk, na plagáte a na letákoch v tvare mešca, vezmite si ich. K dispozícii sú aj šeky, tiež možnosť odovzdať svoju almužnu pre Charitu na fare. Vďaka Vašej štedrosti môžeme spolu napĺňať poslanie byť blízko pri človeku! Ďakujeme! Na budúcu nedeľu bude zbierka na charitu.

Vyšlo nové číslo časopisu Naša žilinská diecéza.

Chcel by som sa poďakovať za vaše modlitby, obety, finančnú podporu našej farnosti i za každý druh pomoci. Nech vám to Pán odmení. Žehnám vám do ďalšieho týždňa.

Otec biskup Viliam Judák vyzval ku každodennej modlitbe za odvrátenie pandémie o 20.00hod. Budem rád, keď sa k tejto výzve pripojíme, aj keď len jednoduchým povzdychom alebo desiatkom ruženca. Ak sa bude dať, budú vtedy znieť i zvony.